เรื่องร้องเรียน (ไม่ระบุ) วันที่ 2022-10-11 02:15:32 — แขวงป้อมปราบ เขตป้อมปราบศัตรูพ่าย กรุงเทพมหานคร
ขอแจ้งปัญหาการจัดการสถานที่ของห้องฉุกเฉิน โรงพยาบาลกลางครับ เหตุเกิดเนื่อง ผมพาคุณแม่มาหาหมอตอนเวลาประมาณค่ำ ด้วยอาการของไข้สูง หนาวสั่น เจ้าหน้าที่พยาบาลจึงจัดให้คุณแม่อยู่ในพื้นที่ดูแลคนไข้ที่มีไข้ แล้วขณะรอผลตรวจเลือด ฝนตกหนัก ลมกันโชกแรง ทำให้ฝนสาดเข้ามาเปียกคุณแม่ของผม เจ้าที่หน้าช่วยกันย้ายคนไข้ในพื้นที่ออก ซึ่งขณะนั้นมีคนไข้ที่นอนบนเตียง 10 กว่าคน เจ้าหน้าได้ทำการย้ายจากพื้นที่เข้ามาด้านในอาคาร จนในอาคารหนาแน่นและเนื่องจากคุณแม่ของผมผลตรวจเป็น coivd จึงไม่สามารถย้ายเข้ามาด้านในได้ เจ้าหน้าที่เลยได้ย้ายคุณแม่ของผมมาอีกฝั่งนึง แต่ผมสังเกตยังมีละอองฝนเข้ามาโดนอยู่ เนื่องจากลมแรง เจ้าหน้าทีได้จัดหาม่านมาบังให้แต่ก็ไม่สามารถกั้นได้ 100 % ครับ จึงอยากแจ้งหน่วยงานที่เกี่ยวข้องกับผู้บริหารของ รพ. อยากให้ดำเนินการจัดการพื้นที่ให้เหมาะสมในการรองรับผู้ป่วยครับ แต่ทั้งนี้ แม่ผมและผมได้รับการบริการจากเจ้าหน้าที่เป็นอย่างดีครับ ติดเรื่องสถานที่เพียงอย่างเดียว